Esekiase, morena wa Juda. — Tempele e a hlwekiswa; ho tsoswa tshebeletso ya Jehova. 17 Ge o newa boikarabelo bjo bo oketšegilego ka phuthegong, o se ke wa nagana gore o swanetše go dira dilo ka tsela yeo e tlogago e fapane le yeo di bego di dutše di dirwa ka yona. O se ke wa lebala gore diphetogo ka phuthegong di dirwa ge feela go na le lebaka le le kwagalago la go di dira goba e le tlhahlo e tšwago mokgatlong wa Jehofa. Ga se wa swanela go dira diphetogo feela ka gobane wena o nyaka di dirwa. Ka go tšwela pele a diriša mekgwa ya Eliya, Elisha o ile a thuša baporofeta ba bangwe gore ba mmote gomme a bontšha gore o be a hlompha morutiši wa gagwe. Ka mo go swanago, ge o tšwela pele o diriša mekgwa e theilwego Beibeleng ya barutiši ba gago, o bontšha gore o hlompha bagolo bao ba nago le phihlelo gomme bana beno le dikgaetšedi ba tla go bota. (Bala 1 Bakorinthe 4:17.) Ge o dutše o eba le phihlelo, o tla tla ka diphetogo tšeo di tlago go thuša phuthego go latela tlhahlo ya mokgatlo wa Jehofa, woo o dulago o gatela pele. Le gona ge nako e dutše e eya, Jehofa a ka go thuša go dira dilo tše dikgolo go feta barutiši ba gago, go fo swana le ge a ile a thuša Elisha go dira bjalo.—Johane 14:12.